𝄇 Downloaded From BollyFlix 𝄇
Näin hänet selvästi sinä aamuna, kun Bondurant murhattiin.
Läheinen kahvila tunti ennen tekoa ei ole sama asia kuin rikospaikka.
Onko syyttäjällä muita todistajia tai todisteita esitettävänään?
Sinun pitäisi kuulla jotain. Olin sinä aamuna rakennuksen edessä.
Sinun on kerrottava kaikki. -Minähän kerron.
Mitä löysitte?
Oikean käden hanskassa oli veritahraa muistuttava jälki.
Miksi puutarhahanskoissasi on Mitchell Bondurantin verta?
En tiedä. En tosiaan tiedä!
Paljonko Grant maksoi sinulle siitä, että minut hakattiin?
Mitä?
Webber on Alex Grantin leivissä.
Niin sinäkin. Ei ole kyse podcastista.
Lisasta halutaan lavastaa Mitchell Bondurantin murhaaja.
Herra Grant, selittäisittekö oikeudelle,
mistä epäilyttävästä toiminnasta Bondurant puhui.
Sähköpostin löytäminen saattoi houkutella Grantin todistamaan.
Se ei todista, että hän liittyy olennaisesti juttuun.
Esittäkää muita todisteita Grantin osallisuudesta,
jos aiotte turvautua moiseen puolustukseen.
LIITTOVALTION POLIISI LOS ANGELES
Otatko maitoa tai sokeria? -Kaikki kelpaa!
Myöhästyt oikeudesta.
Hei. Tuntini päättyy kello 18. Voin tulla taksilla kotiin.
Ei, haen sinut mielelläni.
Löysin tallin äidin asunnon lähistöltä. Haluaisitko kokeilla?
Enpä tiedä.
Tykkään hevosestani. On myös kivaa, että voit seurata tunteja.
Selvä.
ÄITI
Älä turhaan mieti minun ja äidin välejä.
Sen kuin vastaat vain. -Pidä kiirettä.
Olet rakas. Pidä hauskaa.
Niin sinäkin.
No niin.
Älä kerro lääkärilleni.
Pani minut tiukalle dieetille.
Ei viinaa, ei kolesterolia, ei hiilareita, ei mitään kivaa.
Mikä on niin tärkeää,
että meidän piti tavata oikeudenkäyntiaamuna?
Joku jätti sen ovelleni eilen illalla.
Ilmoitus FBI-tutkinnasta?
Osoitettu Alex Grantille eli Kazarianille. Hän on syntipukkini.
"Vaihtoehtoinen epäilty" on asiallisempi termi.
Tämän mukaan FBI haluaa jututtaa vaihtoehtoista epäiltyäsi.
Rakennusalan petosjutusta. Muistatko Bondurantin meilin?
Tämä asettaa sen uuteen valoon. -Miten niin?
Bondurant uhkaa sähköpostissaan paljastaa Alex Grantin.
Viittaus on epäselvä.
Tuomarin mukaan se ei riitä. Tässä on tarvittava lisätodiste.
Se vihjaa Grantin rikollisesta toiminnasta.
Sähköposti ei ollut uhkailua vaan kiristystä.
Kiristys on hyvä motiivi murhata, mikäli todisteet ovat vahvat.
Mutta riittääkö tämä? Miten kirje voi vain tupsahtaa ovellesi?
Aivan.
Joku on todella avulias,
tai sitten hän haluaa tehdä kiusaa. Selvitä, kummasta on kyse.
Miten?
Ensinnäkin varmistat, onko kirje aito.
Ja se pitää tehdä äkkiä.
Se poliisi, joka vastasi tutkinnasta. Yllätä hänet tällä ristikuulustelussa.
Syyttäjä kutsuu hänet ensimmäiseksi. -Sitten aitous pitää varmistaa aiemmin.
Poika, oletko ihan varma tästä?
Sanoit, että Grant palkkasi tyypit hakkaamaan sinut.
Mitä jos hän keksii jotain pahempaa?
Hänen pitää luulla olevansa turvassa.
Kenny Dorham, 1955.
Olet tutkinut asioita. -Kuunnellut.
Eräs kaikkien aikojen aliarvostetuimmista trumpetisteista.
Isä kuunteli häntä aina ennen isoa oikeusjuttua.
Syytä en tiedä.
Altavastaajan asenteesta on hyötyä.
Vaikka olisin miten monesti oikeudessa, tuntuu aina -
kuin opettelisi ajamaan taas pyörällä.
Uuden aloittaminen stressaa aina.
Minä…
Halusin kiittää vielä kerran.
Mistä hyvästä?
Olit reilu. Rayn rahojen suhteen.
Tapaan huomenna studion talonmiehen ja maksan ensimmäisen kuun vuokran.
Hienoa, Izzy. Onneksi olkoon.
Sinullakin on siis uusia kujeita. -Jep. Pitää varoa, etten mokaa hommaa.
Ai, melkein unohdin.
Toin postit toimistolta. Ajattelin, ettet ehtisi sinne.
Juuri tätä minun tulee ikävä, kun lähdet.
Miten pärjään ilman sinua?
Eiköhän Lorna pidä sinut ruodussa.
IKÄVÖIN LA:STA VAIN SINUA VOI HYVIN - GLORIA
ALOHA HAVAIJILTA
Kuka tuuraa toimistolla?
Palkkasin oikiksen opiskelijoita.
Montako?
Neljä. -Neljäkö?
Oletko nähnyt juttujen määrän?
Izzyn ja minun työpanosta ei vähällä korvata.
Selvä.
Mickey. -Näytät hyvältä.
Täydellinen asuvalinta. -Kiitos.
Kaikki järjestyy kyllä. Älä hermoile.
Pidä pokkasi juryn edessä, vaikka kuulisit mitä, jooko?
Kuuluuko mitään? -Ei vielä. Asia on hoidossa.
Voin hankkia teille liput.
Tarvitsen backstage-passit.
Siinä kestää.
No, sinulla on 24 tuntia aikaa.
Vai 24 tuntia?
Maksan tuplasti.
Okei. Triplasti.
Katsotaan, mitä voin tehdä.
Autatko kantamaan tuon?
Kuka on meidän valamiehemme?
Eturivi, toinen oikealta. Gary Furlong.
Miksi hän?
Kun Cisco tarkisti taustat, kävi ilmi, että Furlongin isä häädettiin.
Grynderi ajoi hänet kadulle. Juttu meni oikeuteen. Siksi kysyin…
Onko joku teistä tai ydinperheestänne riitaantunut rakennuttajan kanssa?
Eikö se pitäisi ilmoittaa?
Hän ei valehdellut.
Vaimo ja lapset lasketaan ydinperheeksi, isää ei.
Andrea ei tehnyt kotiläksyjään.
Mies ei siis pidä gryndereistä. Onko hän puolellamme?
Ehkä. Älä innostu liikaa. Andrealla on omat valamiehensä.
Haller.
Andy.
Näyttää normaaliakin koppavammalta. -Hän on itsevarma.
Jos hän pääsee vauhtiin, olemme pulassa.
On pakko tehdä kaikkemme, ettei hän voita jurya puolelleen.
Nouskaa seisomaan.
Huomenta.
Muistutettakoon kaikkia, että oikeussalissa -
ei suvaita käsimerkkejä, laulua tai minkäänlaisia purkauksia.
Oikeuden halventamisesta rangaistaan.
Ettekä te halua tutustua näihin rangaistuksiin.
Onko asia ymmärretty?
Hyvä.
No niin, asianajajat, olemme hukanneet tarpeeksi aikaa -
lykkäyksillä ja lisäpäivillä esikäsittelyn jälkeen.
Koska haluan ripeyttää käsittelyä,
syyttäjä ja puolustus saavat kumpikin 30 minuutin avauspuheenvuorot.
Onko selvä?
Kolmekymmentä minuuttiako?
Puolustukselle riittää 20 minuuttiakin.
Käsittelyn ripeyttämiseksi.
Laitetaan riita puoliksi.
Sanotaan 25. -Selvä, rouva tuomari.
Hyvä on, rouva tuomari.
Huomenta, juryn jäsenet.
Olen apulaissyyttäjä Andrea Freemann.
Puolustan tänään ihmistä, joka ei itse kykene puolustautumaan.
Ahkeraa, menestyvää miestä,
joka oli rakentamassa kotikaupunkiamme ja työllisti samalla tuhansia ihmisiä.
Mitchell Bondurantia.
Tulin kertomaan hänen elämänsä viimeisistä, väkivaltaisista hetkistä -
ja henkilöstä, joka hänet surmasi.
Syytetystä, Lisa Trammellista. Mitä tiedämme jutun tosiseikoista?
Ne ovat yksinkertaisia.
Syytetty ja herra Bondurant olivat riidoissa.
Riidan vuoksi Bondurantin oli haettava lähestymiskieltoa,
sillä syytetty häiritsi häntä jatkuvasti.
Murha-aamuna syytetty kävi läheisellä tuoretorilla -
ja meni sitten uhrin toimiston lähellä sijaitsevaan kahvilaan.
Siellä hän näki herra Bondurantin ostamassa kahvia.
Todisteet osoittavat, että syytetty lähti kahvilasta,
kiirehti parkkihalliin ja piiloutui pylvään taakse -
tietäen, että Bondurant saapuu pian. Hän jäi odottamaan -
ja veti käsineet käteensä, ettei jättäisi sormenjälkiä.
Kun herra Bondurant viimein saapui ja nousi autostaan,
syytetty hyökkäsi salakavalasti takaapäin -
ja nuiji Bondurantia päähän tylpällä esineellä.
Syytetty kirjaimellisesti hakkasi hänet kuoliaaksi.
Todisteet osoittavat, miten syytetty vihasi Bondurantia,
miten hän vaani tätä -
ja miten hän murhapäivänä hiipi parkkihalliin.
Hänellä oli motiivi, keinot ja tilaisuus murhaan.
MILLOIN KIRJEEN AITOUS VARMISTUU?
SELVITÄN ASIAA
Sanoinhan, ettei tämä enää vetele.
Tämä on viimeinen kerta. Lupaan.
Aitous pitäisi varmistaa.
Allekirjoittanut tutkija ei vastaa puheluihin.
Tämä kaveri, Vasquez.
Felix Vasquez.
Etsit vain alkuperäisen kirjeen arkistosta.
En helvetissä.
Joutuisin nuuskimaan vieraalla osastolla kolme kerrosta ylempänä,
puhumaan ärsyttäville mulkeroille -
ja selittämään, miksi haluan kirjeen, joka ei liity toimenkuvaani.
Oli riittävän työlästä raahautua puheillesi.
Ymmärrän kyllä.
Olen kuitenkin todella kiitollinen avustasi.
Lopettaisitko jo paskanjauhamisen? Jään eläkkeelle viiden kuukauden päästä.
Jos haluat, että vaarannan eläkkeeni, kerro, mitä minä hyödyn tästä.
Def Leppardin, Mötley Crüen ja Poisonin.
Minulla on jo liput. Neljännelle riville.
Minulla on backstage-passit.
Näytä.
Älä rupea ahneeksi.
Saat ne huomenna.
Teetkö sen?
En tee paskaakaan, ennen kuin näen passit.
Lopuksi kuulette, miten poliisi löysi syytetyn puutarhahanskat.
Ne löytyivät hänen autotallistaan, ja niissä oli Mitchell Bondurantin verta.
Syytetty käytti hanskoja murhahetkellä. Mistä muusta veri voisi olla peräisin?
Yksinkertaista, kuten sanottu. Tosiasiat eivät valehtele.
Puolustusasianajaja yrittää maalata syytetystä kuvan -
yhteisönsä kunnioitettuna jäsenenä,
kohonneiden tonttihintojen uhrina, jota Bondurant vainosi.
Älkää antako hänen vetää teitä nenästä.
Älkää antako rauhallisen olemuksen,
puhtaanvalkoisen puseron ja hoidettujen kynsien hämätä.
Älkää uskoko hämäyksiin ja temppuihin.
Puolustusasianajaja järjestää teille varsinaisen shown.
Mutta kyse on vain showsta.
Hän ei voi kiistää todisteita, jotka lyömme pöytään.
Loppujen lopuksi hänen hienot temppunsa eivät kykene hämärtämään sitä tosiasiaa,
että Mitchell Bondurant murhattiin julmasti ja väkivaltaisesti.
Hänet murhannut nainen istuu tuolla.
Herra Haller.
Kiitos, rouva tuomari.
Siinä tuli tiukkaa tekstiä.
Palataanpa pari askelta taaksepäin.
Esittelisin ensin asiakkaani Lisa Trammellin.
Hän toimii kokkina hyvässä ravintolassa nimeltä Elysian.
Tykkääkö kukaan syömisestä? Luottakaa sitten sanaani.
Ruoka on ylimaallisen hyvää.
Lisa on rehkinyt yli kymmenen vuotta ruokalistansa eteen.
Syyttäjän mukaan hänellä on kiivas luonne. Ihanko totta?
Kiivasluonteinen kokki? Ennenkuulumatonta.
Syyttäjä ei ole tainnut katsella tv:n kokkausohjelmia.
Kyllä, hän on kiivasluonteinen. Moni kokki on.
Se on työn varjopuolia. Stressi ja pitkät työpäivät.
Lisa tuskin ylpeilee luonteellaan, mutta se ei tee hänestä tappajaa.
Sitä syyttäjä haluaa uskotella.
Että koska Lisa oli vihainen Bondurantille,
se muka tarkoittaa, että hän tappoi tämän.
Se ei käy ilmi todisteista.
Todisteet tai niiden puute -
ovat räikein ongelma syyttäjän argumentoinnissa.
Neiti Freemann lupasi pitäviä todisteita,
mutta erästä olennaista todistetta hänellä ei ole.
Todisteista tärkeintä.
Murha-asetta.
Sitä ei löydetty.
Syyttäjä esittänee oletuksia siitä, mikä se voisi olla,
mutta hänellä ei ole asetta tai mitään, mikä yhdistäisi Lisan aseeseen.
Itse asiassa syyttäjä puhui totta vain asioista ilmeisimmässä:
Mitchell Bondurant murhattiin.
Raa'asti, väkivaltaisesti, kylmäverisesti.
Lisasta halutaan tehdä murhaaja,
mutta me osoitamme, miksi hän ei voi olla syyllinen.
Mistä siis on kyse?
Yksinkertaista. Lisa Trammell lavastettiin murhaajaksi.
Neiti Freemannin esittämät todisteet ovat osa lavastusta.
Vastalause.
Epätoivoista päätelmöintiä.
Puhun vain todisteista, joita oletan syyttävän esittävän.
Pysykää asiassa, herra Haller.
Toki, rouva tuomari. Anteeksi. Mihin jäimmekään?
Todisteisiin. Mistä ne ovat peräisin?
Los Angelesin poliisilta, joka tutki murhaa.
Joka kiireessään tarttui ensimmäiseen epäiltyyn eikä nähnyt kokonaiskuvaa.
Neiti Freemann tuki mielellään tätä tarinaa.
Vastalause, rouva tuomari.
Perun väitteen. Mikäli oikeus sallii, haluaisin pitää avauspuheenvuoroni.
Jatkakaa.
Kiitos. Yritän kiteyttää asian tavalla, joka toivottavasti sopii Freemannille.
Yksinkertaisesti sanottuna Lisa Trammell lavastettiin.
Osoitamme, miten ja miksi se tapahtui.
Poliisit menivät halpaan, syyttäjä meni halpaan.
Älkää te menkö halpaan.
Kiitos.
Opettajani mielestä on pikkumaista esittää vastalauseita alkupuheenvuoroihin.
Sitä pahempaa on vain tehdä se kahdesti.
Lähetän uuden asiakkaan tiedot.
Jätin vetoomukset Barkleyn-jutussa. Opin käyttämään oikeuden verkkopalvelua.
Katsopas. Meillä on jälleen toimiva toimisto.
Jonkun se oli tehtävä. Apulaiset osaavat hädin tuskin käyttää puhelinta.
Milloin Lorna palaa?
Heti kun oikeudenkäynti päättyy.
Kiitos, että hoidit homman.
Ei kestä. Miten Hayleyn ratsastustunnit sujuvat?
Hienosti. Hän on aidosti innoissaan.
Taisin keksiä todellisen syyn, miksi hän haluaa jatkaa tunteja Losissa.
Onko kyse pitkästä ja komeasta miehestä?
Jotain sellaista.
Annan neuvon omasta kokemuksestani. Älä ole liian ankara Hayleylle.
Ainakin näette säännöllisesti.
Syyttäjä kutsuu rikostutkija O'Brienin.
Voisitteko kertoa oikeudelle ammatillisesta kokemuksestanne?
Toki. Olin kuusi vuotta merijalkaväessä. Olin reservissä mutta värväydyin Irakiin.
Olen ollut 18 vuotta poliisissa, 10 vuotta rikostutkijana.
Montaako murhajuttua olette sinä aikana tutkinut?
Yli kuuttakymmentä.
Tilastot ovat masentavia, mutta minkäs teet.
No, kokemusta teillä riittää.
Voisitteko kertoa meille tutkinnan vaiheista?
Toki. Minä ja parini Long saavuimme rikospaikalle kello 9.45.
Alue oli eristetty, rikostekninen yksikkö oli matkalla.
Oli silti jo selvää,
että uhria oli lyöty päähän tylpällä esineellä.
Verta oli paljon.
Tärkeintä oli ottaa talteen kaikki todisteet.
Löytyikö niitä? -Ei juuri.
Uhrin läheltä löytyi läheisen kahvilan pahvimuki.
Löysimme myös lasinsirpaleen, jonka oletimme olevan auton sivupeilistä.
Kun tarkistimme parkkihallin ajoneuvot, rikkinäisiä peilejä ei löytynyt.
Oliko paikalta turvakamerakuvaa?
Ei mitään hyödyllistä.
Parkkihallissa ei ole kameroita, vain sisäänkäynnin ja hissin luona.
Tallenteissa ei näkynyt epäilyttäviä ajoneuvoja.
Sen perusteella päättelimme, että tappaja tuli jalan.
Ymmärrän. Kun olitte tutkineet paikan, mitä sitten teitte?
Seuraavaksi halusimme kuulustella kaikkia todistajia.
Selvä. Kävisittekö heidät läpi yksi kerrallaan?
ONNISTUIKO JO? -EI VIELÄ.
Saimme listan uhkaavasti käyttäytyneistä henkilöistä.
Oliko syytetyn nimi listalla?
Hän oli listan kärjessä.
Sitten saimme vielä selville, että hän oli lähistöllä murhan aikoihin.
Syytetyllä oli siis mahdollisuus tekoon.
Vastalause. Johdattelua.
Hyväksytään.
Perun kysymyksen.
Mitä teitte seuraavaksi?
Kun Lisa Trammellista tuli epäilty,
emme halunneet menettää todisteita tai jopa vaarantaa muiden henkeä.
Lähdimme Trammellin luo. -Mitä tapahtui?
Trammell oli rauhallinen ja kohtelias. Aluksi.
Kysyimme, mitä hän oli tehnyt aamulla.
Hän kertoi käyneensä torilla Bondurantin toimiston lähistöllä.
Hän kielsi käyneensä toimistossa sisällä.
Mitä sitten tapahtui?
Hän ei tuntunut kertovan kaikkea, joten pyysimme hänet asemalle.
Hän suostui.
Ette lukenut hänelle hänen Miranda-oikeuksiaan, koska…
Hän ei ollut vielä epäilty. Kuten sanoin, hän tuli vapaaehtoisesti.
JURY USKOO
Kun aloin kuulustella häntä, tarinassa ilmeni epäjohdonmukaisuuksia.
Katsotaanko tätä kuulustelua?
Tsot, tsot. Anna ensin sokeria, kuten Def Leppard laulaa.
Älä enää ikinä sano noin.
Hyvä on.
Passeja ei tipu, ennen kuin varmistat kirjeen aitouden.
Santa Monican kiinalainen ravintola kello kaksitoista.
Kokeile lammasta. Se on yllättävän hyvää.
Vai lammasta?
Se ei yllätä minua.
Moni tyyppi olisi halunnut listiä hänet.
Aivan.
Kutsuit häntä valehtelijaksi ja läpimädäksi ihmiseksi.
Ehkä sinäkin halusit listiä hänet.
Kuulehan nyt.
En kiistä, ettenkö vihaisi häntä. -Riittävästi murhataksesi hänet?
Mitä kuulustelu kertoo?
Sen lisäksi, että syytetty myönsi vihaavansa uhria.
Se paljasti, että hän ei ollut kertonut kaikkea.
Trammell oli tavannut uhrin kahvilassa ja rikkonut lähestymiskieltoa.
Sen perusteella hankimme etsintäluvan hänen kotiinsa ja ravintolaansa.
Mitä löysitte?
Veimme läppärin, henkilökohtaisia papereita ja tavaroita -
sekä vajasta löytyneet puutarhahanskat.
Syyttäjän todiste numero kolme.
Ovatko nämä hanskat, jotka löysitte syytetyn luota?
Ovat. -Hanskoista otettiin näytteet,
joista paljastui jäämiä Mitchell Bondurantin verestä.
Totta.
Löysittekö muita todisteita?
Emme merkittävämpää. Olennaisempaa oli, mitä talosta puuttui.
Mitä sieltä puuttui?
Etsinnän aikana löysimme syytetyn vajasta työkalusarjan.
Salkussa oli lokerot eri työkaluille.
Vain yksi työkalu puuttui.
Vasara. -Miksi se kiinnosti teitä?
Vastalause. Kysymykset ovat silkkaa spekulaatiota.
Rouva tuomari, todistaja kertoo oman näkemyksensä -
pitkän kokemuksensa perusteella.
Vastalause hylätty. Todistaja vastatkoon.
Kysyn uudestaan.
Miksi syytetyn kadonnut vasara kiinnosti teitä?
Kun rikostekninen tutkinta saapui, tutkijat päättelivät,
että Bondurantin tappaneesta iskusta oli jäänyt pyöreä jälki.
On vaikea keksiä montaa esinettä, jotka jättäisivät moisen jäljen.
Vasara on sellainen.
Kiitos, rikostutkija.
Ei muuta.
CISCO: IHAN KOHTA
Herra Haller. Haluatteko ristikuulustella?
Se poliisi, joka vastasi tutkinnasta.
Yllätät hänet kirjeellä ristikuulustelussa.
Rouva tuomari, jury kaivannee jo hengähdystaukoa.
Pidetäänkö lounastauko?
Kello ei ole edes kahtatoista. Lounastamme normaalisti.
Huomenta, rikostutkija.
Huomenta.
Mainitsitte löytäneenne rikospaikalta myös kahvikupin läheisestä kahvilasta.
Café Mauricesta. Kyllä.
Oliko se Trammellin kahvikuppi?
Aluksi emme olleet varmoja.
Sitten löysimme kuitin Bondurantin taskusta.
Kupissa oli hänen sormenjälkensä. Hän oli ilmeisesti pudottanut sen.
Kuppi ei siis todista Trammellin läsnäoloa.
Ei, mutta…
Vastatkaa vain kyllä tai ei.
Ei.
Entä lasinsirpale maassa? Voitteko kuvailla sitä?
Se oli peililasia, joka oli pyöristetty toiselta puolelta.
Selvä. Päättelitte, että se on rikkoutuneesta sivupeilistä.
Parkkihallissa se tuntui loogiselta.
Tutkitteko Lisa Trammellin auton? Oliko siinä rikkinäisiä peilejä?
Ei ollut.
Aivan.
Puhutaanpa siitä, mitä löysitte neiti Trammellin kotoa.
LORNA: MISSÄ OLET? ROIKUMME LÖYSÄSSÄ HIRRESSÄ!
Löytyikö verijälkiä muualta kuin hanskoista?
Vain hanskoista.
Miten kuljetitte hanskat asiakkaani kotoa?
Rikosteknikko laittoi ne asianmukaiseen todistepakkaukseen.
Voisitteko kuvailla pakkausta?
Se oli sinetöity kirjekuori.
Miten se oli sinetöity?
Vastalause. Epäolennaista.
Yritän vain selvittää käsittelyketjua.
Vastalause hylätty. Menkää silti asiaan, herra Haller.
Onko kaikki hyvin?
Jep, varmasti.
Donna ei tule.
Olen Vasquez FBI:stä. Olet kuulemma etsinyt minua.
Kirjeessä on allekirjoituksesi.
Vahvistaisitko aitouden?
En voi kommentoida keskeneräistä tutkintaa.
En kaipaa kommentteja. Kertoisit vain, onko kirje aito.
En voi vahvistaa enkä kiistää kirjeen aitoutta.
Voin kuitenkin antaa neuvon. Tee itsellesi ja pomollesi palvelus.
Anna olla.
Donna puhui jotain backstage-passeista.
Kirjoitin kuoreen nimeni ja virkanumeroni, ja hanskat lähtivät laboratorioon.
Vartioitteko kirjekuorta kaiken aikaa?
Vastalause. Todistaja vastasi jo.
Hyväksytään.
Rouva tuomari, voinko pyytää taukoa? Vain viisi minuuttia.
Kunhan ette ala opiskella rikostekniikan perusteita.
Viisi minuuttia.
"Hän ei voi myöntää eikä kieltää." Tulkitse tuota sitten.
Sillä pitää pärjätä. Aika loppuu.
Oletko varma?
Odotetaan varmistusta. Voit kutsua todistajan uudelleen.
Juttu on kohta taputeltu. Andrea nylkee meidät.
Kuka tietää, saammeko varmistusta. Nyt mennään. Tule.
Todistitte aiemmin,
että tutkitte Bondurantiin kohdistuneita uhkauksia.
Aivan.
Tutkitteko Bondurantin itsensä tekemiä uhkauksia?
En ymmärrä kysymystä.
Puolustuksen todiste D.
Voitteko kertoa tästä asiakirjasta?
Kopio Bondurantin sähköpostista Alex Grant -nimiselle urakoitsijalle.
Oletteko nähnyt sen aiemmin? -Tutkimme uhrin kirjeenvaihdon. Kyllä.
Näitte siis sähköpostin, jossa Bondurant uhkaa kiristää Grantia.
Vastalause. Perusteet?
Yhteys selviää sähköpostista.
Lukisitteko alleviivatun kohdan jurylle?
"Jos emme pääse sopimukseen, joudun turvautumaan oikeustoimiin.
Kerron myös rahoittajillemme, jotka lainoittajina -
ovat velvollisia ilmoittamaan epäilyttävästä toiminnasta."
Bondurant aikoi vasikoida Grantin FBI:lle epäilyttävästä toiminnasta, ellei tämä…
Vastalause. Spekulaatiota. -Hyväksytään.
Muotoilen uudelleen.
Näitte sähköpostin sisällön, rikostutkija. Miksette epäillyt Alex Grantia?
Epäilimme kaikkia, mutta tässä on kyse bisnesriidasta.
Mikään ei viittaa Grantin rikolliseen toimintaan.
Muuttuisiko tilanne, jos sellaisesta olisi todisteita?
Tiedättekö, mikä FBI:n tutkimusilmoitus on?
Vastalause. Pyydän neuvottelua.
Mennäänpä sitten.
Vaikka kirje olisi aito, mitä epäilen, sitä ei voi enää hyväksyä todisteeksi.
Voin selittää viivästyksen. Sain kirjeen nimettömältä lähteeltä.
Ihan tosi.
Minun oli tarkistettava kirjeen aitous. Myös Freemann toi hanskat myöhässä.
Haller puhuu asiaa.
Pyydän lykkäystä huomiseen, jotta voin itse varmistaa aitouden.
Saatte aikaa ruokatunnin loppuun. Todistajaa kuullaan tänään.
Kiitos, tuomari.
Laitetaan peilit tälle seinälle ja tukitangot tuonne.
Täydellinen paikka.
En malta odottaa.
Siinä on kahden kuukauden vuokra. Milloin voin muuttaa?
Vuokraan tuli muutos.
Millainen muutos?
Vuokra nousi 15 tuhanteen. Tarvitsen 30 000 dollarin sekin.
Hetkinen.
Ray neuvotteli vuokraksi 10 000 kuussa. Siitä sovittiin.
Siitä on kuukausia. Vuokrat ovat nousseet rajusti.
Tarjouksenne oli alustava. Annoin hänelle aikaa kerätä vuokratakuut.
Minun on elettävä markkinatilanteen mukaan.
Uskomatonta. -Tarjous on voimassa viikon.
Saat kyllä paikan, jos saat loput rahat kasaan.
Vaikka saisinkin, minulla ei ole varaa 15 000:n vuokraan.
Kymppitonni on kattoni.
Sitten joudun ikävä kyllä ilmoittamaan tilan uudelleen vuokralle.
No?
FBI varmisti kirjeen.
Siinäs kuulit.
Kiistän silti sen yhteyden juttuun, rouva tuomari.
Kirjeen perusteella voi olettaa, että liittovaltio tutkii urakointipetosta.
Ehkä Grant on kutsuttu todistajaksi.
Pitääkö paikkansa?
Ymmärtääkseni juttu on syyteharkinnassa.
Tietääkseni Alex Grantia ei silti ole kutsuttu kuultavaksi.
No, ei vielä.
Hyvä on.
Osoititte yhteyden, herra Haller, mutta varoitan teitä.
Älkää tehkö oikeudenkäynnistä sirkusta.
Heti kun siirrytte faktoista olettamiin, vihellän pelin poikki.
Toivottavasti tiedätte, mitä teette. -Kiitos, tuomari.
"Herra Grant, ilmoitamme täten,
että FBI tutkii osallisuuttanne rakennuspetokseen Etelä-Kaliforniassa.
Pyydämme teitä olemaan hävittämättä liiketoimintaanne liittyviä asiakirjoja.
Pyrimme keskustelemaan kanssanne pian. Felix Vasquez, erikoistutkija."
Milloin kirje on päivätty? -Kahdeksastoista tammikuuta.
Milloin Bondurant lähetti sähköpostin Grantille?
Tammikuun 10. päivä.
Bondurant siis uhkaa paljastaa Grantin FBI:lle.
Kahdeksan päivää myöhemmin Grant saa kirjeen,
jonka mukaan FBI tutkii hänen toimiaan.
Eli?
Viikon kuluttua Bondurant murhataan.
Vastalause. Haluaako Haller kysyä jotain?
Hyväksytään.
Tämän huomioon ottaen -
oliko teistä järkevää jättää Grant pois epäiltyjen listalta?
Kuten sanottu, epäilimme kaikkia.
Ette kovin pitkään. Lisa pidätettiin samana päivänä.
Todisteiden ja selkeän motiivin takia.
Eivätkö nämä paperit osoita,
että Grantilla oli erinomainen motiivi murhata Bondurant?
Vastalause! Päätelmiä. -Kai sen voi tulkita niinkin.
Hylätty.
Ette tainnut nähdä ympärillenne. Syyllinen löytyi helposti.
Ette antanut minkään horjuttaa päätelmiänne.
Ei! En tiennyt tutkintakirjeestä.
Jos olisin tiennyt…
Mitä? Mitä olisitte tehnyt toisin?
Seison tutkintamme ja johtopäätöstemme takana.
Saimme syytetyn kiinni. -Saitteko?
Ei muuta kysyttävää.
Sellaista se on Losissa. Viis asunnosta, kunhan on hieno kaara.
On pidettävä kulisseja yllä.
Olisi kiva muuttaa, mutta podcast-diili ei etene.
Kysy rahoittajaltasi, Grantin kaverilta. Webberkö hänen nimensä oli?
Tiedän, ettet usko minua,
mutta en tiennyt, että he aikovat lavastaa Lisan.
En olisi suostunut.
Viis tiedoistasi. Olennaista on, mitä teet.
Mitä hänelle pitää kertoa?
Että Grantilla ei ole syytä huoleen. Emme osoita häntä syyttävällä sormella.
He eivät ole tyhmiä. Luuletko, ettei sinua seurata?
Varmasti seurataan, mutta sinä olet heidän agenttinsa.
Kerro, ettei meillä ole pitäviä todisteita.
Yritämme vain hämätä.
Kerro, että yritämme vain osoittaa, millainen mulkku Bondurant oli.
Että moni halusi murhata hänet.
Grantin ei tarvitse pelätä todistajanaitiossa.
Luuletko hänen uskovan? -Jep. Lasken sen varaan.
Hyvä on. Teen niin.
Henry, muistathan, että jos haluat saada rahasi takaisin -
ja tienata podcastillasi, teet tarkalleen, kuten sanon.
Älä mokaa tätä.
Selvä.
Maistuuko? Pihvi on biisonia. Terveellisempää.
Ihanko tosi?
Kunhan ei strutsia. Ne ovat söpöjä.
Ranskikset tein kiertoilmakypsentimessä.
Kappas vain.
Taidat saada vaikutteita oikeusjutusta. Et ole koskaan kokannut näin paljon.
Voisimme lähteä yhdessä ratsastamaan ennen syksyn tuloa.
Esittelen taitojani.
Toki. Mennään vain.
Se poika talleilla. Mikä hänen nimensä on?
Taylorko? -Niin.
Onko hän siellä töissä? -Osa-aikaisesti kesäisin.
No, oletko ihastunut häneen?
Isä.
Mitä? Anteeksi, minä…
Kerroit kai jo äidille hänestä.
Oletko tosissasi? En. Äiti on vielä ankeampi.
No, äitisi käyttää päätään, mija.
Me kaksi seuraamme sydäntämme.
En halua, että kukaan särkee sydäntäsi, joten…
Isä. Hidasta vähän.
Onhan hän söpö.
Siinä kaikki. Minulla on koulua. Pitää päntätä SAT-kokeisiin.
En ehdi särkeä sydäntäni.
Hyvä.
Olisit mieluummin huolissasi pojasta.
Tuo oli mukava kuulla. -Jep.
Kerro, Lorna.
Saimme päivitetyn todistajalistan.
Freemann kutsuu FBI-tutkija Felix Vasquezin.
Suostui sitten todistamaan.
Todennäköisesti hän haluaa panna jutulle pisteen.
Mitä aiot tehdä?
Mihin tutkintailmoituksia käytetään, herra Vasquez?
Muun muassa tiedonkeräämiseen.
Voisitteko selventää? -Toki.
Kun FBI tekee tutkimusta ja epäilee jotakuta syylliseksi,
kirje voi saada epäillyn puhumaan.
Se on ikään kuin pelote.
Tavallaan.
Tutkimusilmoituksen lähettäminen ei siis vielä tee saajasta rikollista.
Aivan.
Miksi lähetitte Grantille tutkimusilmoituksen?
Hänen nimensä tuli esiin tutkimuksissa.
Hänen rakennushankkeissaan oli epäselvyyksiä.
Miten Grant vastasi? -Hänen asianajajansa vastasi.
Hän tarjoutui osoittamaan, että Grantin liiketoiminta on rehellistä.
Keskustelitteko asiasta?
Emme. Minulla on ollut muita kiireitä.
Alex Grant oli siis vain yksi niistä, joita halusitte jututtaa.
Halusitte kuulla häntä, mutta toistaiseksi asia ei ole edennyt.
Aivan.
Herra Vasquez, tutkiiko FBI parhaillaan Alex Grantia?
Ei.
Virallisesti.
Vastatkaa kyllä tai ei.
Herra Vasquez, tutkiiko FBI Alex Grantia?
Ei.
Kiitos.
Siinä kaikki.
Sanoitte "virallisesti", herra Vasquez.
Grantin toimintaa ei virallisesti tutkita. Haluaisitteko kertoa lisää?
Vastalause. Todistaja vastasi. -Hylätty.
Herra Grantin toimia ei ehkä tutkita, mutta häntä ei ole todettu syyttömäksi.
Ymmärrän.
Lähettääkö FBI yleensä tutkintailmoituksia syyttömiksi uskomilleen ihmisille?
Ei lähetä.
Tämä mielessä pitäen uskotteko, että Grant on syyllinen rikokseen?
Vastalause. Spekulaatiota.
Hyväksytään.
Selvä. Jos Bondurant olisi elossa,
haluaisitteko keskustella hänen kanssaan Grantista?
Vastalause!
Hyväksytään. Herra Haller.
Yritän uudestaan. Sanoitte, ettei Grantin toimintaa tutkita juuri nyt.
Aikooko FBI käynnistää tutkinnan Grantista?
Vastalause!
Ikävä kyllä en voi vastata kysymyksiin, jotka vaarantaisivat nykyisiä tutkimuksia.
Vai nykyisiä?
Ei muuta kysyttävää, rouva tuomari.
Herra Haller.
Ettekö ole utelias?
Kuulemaan, mistä sain kirjeen.
Toimistossanne taitaa olla vuoto.
Kuka tahansa se olikaan, välittäkää kiitokseni palveluksesta.
En tiedä, mistä puhutte, herra Haller, mutta FBI odottaa kovasti kuulevansa,
mitä Grant kertoo todistajanaitiossa.
Hyvää päivänjatkoa.
Missä on viski?
Ravintolassa, minne lääkäri ei päästä sinua.
Se kirje ei tainnut vain tupsahtaa ovellesi.
Hoidit asian.
Kun Grant yritti kumota haasteen, varmistin, että paikalla on toimittajia.
Halusin vain pelotella mutta tiesin, että myös FBI voi seurata tilannetta.
Ja jos seuraisi, sieltä saatettaisiin ottaa yhteyttä.
En ollut varma, mutta nyt olen.
Teen heille palveluksen, kun saan Grantin todistamaan.
Suuri valamiehistö on kallista lystiä.
Jos saat tyypin myöntämään raskauttavia seikkoja, FBI ilahtuu.
Sitä he haluavat.
Kysymys kuuluu, mitä sinä haluat?
Älä sitä murehdi. Aion saada haluamani.
Miten menee?
Siten, että Andrea on pyytänyt neuvottelua.
Mistä?
En tiedä, mutta tuomari Medina odottaa.
Voi paska.
Neiti Freemann, halusitte nämä teekutsut. Mitä ette voinut kertoa oikeussalissa?
Syyttäjä on juuri saanut uusia todisteita.
Eihän tällainen vetele.
Ymmärrän Hallerin reaktion. Hänenä ajattelisin samoin.
Niinpä.
Mutta pelkäänpä, että kyseinen todiste -
on niin olennainen,
että oikeus tuskin voi hylätä sitä.
Vau. Nyt olen utelias.
Mikä tämä salaperäinen todiste on, neiti Freemann?
Murha-ase.
PERUSTUU M. CONNELLYN ROMAANEIHIN
Tekstitys: Ilkka Salmenpohja
𝄇 Downloaded From BollyFlix 𝄇